Kommissionens forordning (EF) nr. 2138/2002

af 29. november 2002

om ændring af forordning (EØF) nr. 3201/90 om gennemførelsesbestemmelser for betegnelse og præsentation af vin og druemost

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 80, og

ud fra følgende betragtninger:

(1) Ved Rådets forordning (EØF) nr. 2392/89(3), senest ændret ved forordning (EF) nr. 1427/96(4), blev der fastsat almindelige regler for betegnelse og præsentation af vin og druemost. Ved Kommissionens forordning (EØF) nr. 3201/90(5), senest ændret ved forordning (EF) nr. 885/2001(6), blev der fastsat gennemførelsesbestemmelser for betegnelse og præsentation af vin og druemost.

(2) Forordning (EØF) nr. 2392/89 blev ophævet den 1. august 2000 ved forordning (EF) nr. 1493/1999. I artikel 47 i Kommissionens forordning (EF) nr. 753/2002 af 29. april 2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter(7) er der dog fastsat bestemmelser om videreførelse af forordning (EØF) nr. 2392/89 med henblik på fravigelse af visse bestemmelser i forordning (EF) nr. 1493/1999 indtil den 1. august 2003.

(3) Indien har anmodet om, at vine med oprindelse i dette land på etiketten kan bære navnene på ni vinstoksorter, der er opført på listen i bilag IV til forordning (EØF) nr. 3201/90. Argentina har anmodet om, at vine med oprindelse i dette land på etiketten kan bære synonymet på en vinstoksort, der er opført på listen i bilag IV til forordning (EØF) nr. 3201/90. Forbundsrepublikken Jugoslavien har anmodet om, at vine med oprindelse i dette land på etiketten kan bære navnene på to vinstoksorter og deres synonymer, der er opført på listen i bilag IV til forordning (EØF) nr. 3201/90.

(4) Ifølge nævnte forordnings artikel 12, stk. 2, skal navnene på de vinstoksorter og deres synonymer, der kan anvendes til at betegne en importeret vin i bilag IV, nævnes. I henhold til artikel 30 i forordning (EØF) nr. 2392/89 kan en vinstoksort, eller i givet fald et synonym, opføres på en fortegnelse over de sorter, som det ifølge det pågældende lands lovgivning er tilladt at dyrke, hvis navnet ikke kan forveksles med navnet på et bestemt dyrkningsområde eller et geografisk område, der anvendes til at betegne en kvbd, en bordvin eller en anden importeret vin eller navnet på en anden, genetisk forskellig sort, som dyrkes i EF. En gennemgang af de oplysninger, som Indien, Argentina og Forbundsrepublikken Jugoslavien har fremsendt, viser, at anmodningerne bør imødekommes på betingelse af, at disse vine udelukkende er fremstillet af de angivne sorter.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilag IV til forordning (EØF) nr. 3201/90 ændres som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. november 2002.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 345 af 29.12.2001, s. 10.

(3) EFT L 232 af 9.8.1989, s. 13.

(4) EFT L 184 af 24.7.1996, s. 3.

(5) EFT L 309 af 8.11.1990, s. 1.

(6) EFT L 128 af 10.5.2001, s. 54.

(7) EFT L 118 af 4.5.2002, s. 1.

BILAG

Bilag IV ændres som følger:

1) I afsnit "3. ARGENTINA" indsættes synonymet "Pinot Grigio":

>TABELPOSITION>

2) I afsnit "22. FORBUNDSREPUBLIKKEN JUGOSLAVIEN" indsættes vinstoksorterne "Traminac-beli, Rizling-italijanski" og deres synonymer "Riesling Italico, Welsch Riesling, Riesling Italian":

>TABELPOSITION>

3) Afsnit >TABELPOSITION>

bliver til afsnit >TABELPOSITION>.

4) I afsnit "37. INDIEN" indsættes følgende vinstoksorter: "Cinsaut, Clairette, Grenache, Mourvedre, Pinot-gris, Sauvignon-blanc, Sémillon, Viognier":

>PIC FILE= "L_2002325DA.003402.TIF">